Пры аналізе балючых пытанняў, у Справаздачы зроблены ўпор на праблему смерцяў асуджаных у месцах пазбаўлення волі, якая раскрываецца на прыкладзе справаў, па якіх працавалі праваабаронцы Вясны - пра смерць Алега Багданава і Ігара Барбашынскага ў Жодзінскай турме №8, Ігара Пцічкіна - у Мінскім СІЗА №1. Гэтая праблема ўскладняецца абмежаваннем удзелу няўрадавых арганізацый у грамадскім кантролі за месцамі пазбаўлення волі. І сітуацыя 2016 года, калі Міністэрства юстыцыі, якое займаецца фарміраваннем Грамадскіх наглядальных камісій, не прадставіла звестак пра іх дзейнасць, толькі падкрэслівае важнасць намаганняў няўрадавых арганізацый па правядзенні маніторынгу месцаў пазбаўлення волі.